# data[].attributes.body
Ito ay isang kwento ng isang tao na inilalahad ang kanyang kwentong pag ibig alinsunod sa pakete ng tide ultra. Pinakita dito kung paanong ang pag ibig na matagal na ay unti unti niyang sinubukang kalimutan at unti unti itong pakawalan.

# data[].attributes.body
Tuwing sasapit ang gabi ay ayaw niya na naglalaba, sa kadahilanan tuwing naglalaba siya ay naaalala niya ang mga masasakit na damdamin na kanyang kinukubli. Pero nung gabi na iyon, kaya na niyang harapin ang kanyang damdamin at kalimutan ang mga masasakit na nakaraan.

# data[].attributes.body
Handa na siyang kalimutan ang lahat ng mga nangyari sa kanyang nakaraan. Sinigurado niya na sundin ang lahat ng mga payo.

# data[].attributes.body
Ipinakita dito ang una at pangalawang instruksyon sa likod ng pakete. Sa unang intruksyon makikita dito na handa na siyang kalimutan ang lahat at sa pangalawa naman ay handa na siyang gumawa ng hakbang para makalimutan ang sakit na nadarama.

# data[].attributes.body
Hindi niya namalayan at siya ay inumaga na nang gumising at gusto niya na burain niya sa ala ala niya si eros na kung pwede lang mabura ay gumamit na siya ng clorox upang makalimutan ito.

# data[].attributes.body
Sa pang apat na hakbang kanya nang aayusin at tatanggalin ang panghihinayang sa mga alaala. Handa na siya ibaon sa limot ang natitirang pagsinta para kay Eros.

# data[].attributes.body
Ito ay patungkol sa paraan o proseso upang makalimot sa pag-ibig na hindi naihayag, na kung saan ihinambing ng manunulat ang paraan ng paglalaba gamit ang tide ultra sa karanasan niya sa pag-ibig.

# data[].attributes.body
Gusto niyang makalaya ang kanyang damdamin o yung sakit na nararamdaman niya na matagal na niyang kinikimkim o itinatago.

# data[].attributes.body
Dito ipinapakita na siya ay tapos ng maglaba subalit ang sakit na kanyang kinikimkim ay hindi pa. Siya ay nananatiling lumuluha sapagkat ang hapdi na kanyang nadarama ay hindi na niya kinakaya. At sa bandang huli ng talata siya ay nagpaalam at umasa na sa kanyang pagkasawi ay walang nakakita.

# data[].attributes.body
Ito ay patungkol sa babaeng gustong makalimot sa kanyang nakaraang pagibig o damdamin.

# data[].attributes.body
"Kunin sa timba ang damdaming matagal nang binabad"

Nangangahulugan ito na siya ay handa nang harapin ang problema na matagal niyang itinago at isinantabi.

# data[].attributes.body
Dama ang hinagpis at pagtangis ng isang babaeng umibig at gustong makalimutan ang kanilang mga alaalang may dalang sakit.

# data[].attributes.body
Hindi madali ang magmahal o ang umibig, minsan ang pagbitaw sa ating nararamdaman ang pinakamabuting at pinakamatapang na pwede nating gawin para sa sarili natin. Kagaya ng persona, sinunod niya ang instruksyon sa pakete ng tide ultra upang ipaubaya at tuluyang bitawan ang pag-ibig niya sa isang tao. Matagal niya itong itinago at ngayon ay handa na niya itong pakawalan. Inilabas niya ang kanyang nararamdaman sa gabi upang walang makakita na siya ay nasasaktan at umiiyak dahil sa pag ibig. Ang pakete tide ultra ang naging daan niya upang unti unting pakawalan ang lahat ng panghihinayang niya sa pag ibig. Ang pagmamahal ay may kaakibat na sakit, sabi nga nila hindi ka tunay na nagmamahal kung hindi ka nasasaktan.

# data[].attributes.body
Capule, Gracie Mae R.
Garate, Marianne A.
Gicos, Eufemia R.
Santos, Jerald T.
Tumalad, Ferleeann P.
Usi, Eunice H.

# data[].attributes.body
sabi ko

ayaw kong maglaba sa gabi
hindi ko alam kung bakit

siguro’y ayaw kong makitang
nakasungaw ang bituin sa ulap
at pinapanood ang bawat kong kusot

pero hindi kagabi—
ang totoo
naglaba ako

# data[].attributes.body
sinamantala ko ang pangungulimlim
ng bituin sa nangingilid na ulap

at natitiyak ko
maputi ang aking nilabhan
sinunod ko yata ang bawat instruksyon
sa likod ng pakete ng tide ultra:

# data[].attributes.body
1. kunin sa timba ang damdaming
matagal nang ibinabad

2. kusutin nang mabuti
pabulain
pabulain upang matiyak na
natatakpan na ng bula
ang mga salitang noon pa sana sinabi

# data[].attributes.body
3. at dahil nahuli na sa sikat ng araw
na siyang pagkukulahan,
lagyan na lamang ng clorox
upang kumupas at walang makakita
sa mantsa ni Eros

# data[].attributes.body
4. banlawan
maraming banlaw
at tiyaking maisama sa tubig
ang mga sentimiyento
at panghihinayang

5. ibuhos sa kanal ang tubig
upang makapagtago sa burak
ang mga pagsinta

# data[].attributes.body
6. isampay sa mahanging lugar
ang nilabhang damdamin
pabayaan itong makahinga
matagal na rin namang
naikubli ito sa baul

# data[].attributes.body
Pagmumuni pagkatapos…

napigaan ko na ang damit
mariin
nakalimutan ko nga lamang
pigaan ang tubig sa aking mata

paalam muna
samantala’y magpapatuyo muna ako—
ng damit
ng mata

sana’y walang makakita

salamat sa pakete ng tide ultra

# data[].attributes.body
Sa tuwing pagsapit ng gabi ang paglalaba ay humahalintulad sa pag usad niya sa kanyang damdamin. Ayaw niyang gawin upang hindi na makapag isip isip pa sa mga nangyari. Ngunit ang gabing iyon ay iba, dahil nag umpisa na siya umusad upang mabura ang kanyang nadarama.

# data[].attributes.body
Sa pagkakataon na naramdaman na niya na siya ay handa na upang umusad ito ay kanya nang sinamantala, at isinabay sa pagkulimlim ng mga bituin.

# data[].attributes.body
Sa puntong ito, inihahayag ng may-akda na sa matagal na panahon na hinayaan niya ang kanyang damdamin na maipon. Sinimulan na niya ang pagkalimot sa mga salita na hindi niya nasabi noon. At tanging paghihinayang o pagsisisi nalang ang kaniyang nararamdaman.

# data[].attributes.body
At sa tagal na ng mga nangyari at napag iwanan na ng panahon. Pinilit na lamang niyang itago at burahin ang damdamin upang wala nang makita ng bakas ng kanyang pag-ibig.

# data[].attributes.body
Inihalintulad ng may-akda ang kanyang damdamin na puno ng pagsisisi sa pagbabanlaw, upang wala nang panghihinayang sa kanyang damdaming hindi nasabi. Banlawan nang mabuti ang pag-ibig upang humalo na sa tubig ang kanyang pagsinta at maitapon na.

# data[].attributes.body
At nang matapos niyang burahin ang damdaming ito, binigyan niya ang kaniyang sarili ng oras. Oras upang makahinga sa kaniyang naging situwasyon sa matagal na panahon.

# data[].attributes.body
"Napigaan ko na ang damit
mariin" Dito sa bahaging ito, sinasabi lamang ng may akdaa na siya ay nasa proseso pa rin ng paghilom. Hinayaan muna niya ang kanyang sarili na lumuha upang ito ay matapos na. Ngunit, ito ay hindi niya nais na makita pa ng mga tao sa paligid niya.

# data[].attributes.body
Lopez

# data[].attributes.body
Ang paksa ay patungkol sa isang pag-ibig na hindi naihayag kaya pinili na lamang burahin at kalimutan. Ang proseso ng pagkalimot sa damdamin ay inihalintulad sa proseso ng paglalaba sa tulong ng pakete ng Tide Ultra.

# data[].attributes.body
"isampay sa mahanging lugar
ang nilabhang damdamin
pabayan itong makahinga
matagal na rin namang
naikubli ito sa baul"

Makikita rito ang parte ng pag-ibig na maaaring maranasan ng taong umiinig, ang pagkabigo at pagkalimot. Makikita sa mga linyang ito na ibinahagi ng manunulat na handa na siyang bitawan ang damdaming matagal niyang itinago.

# data[].attributes.body
Ang tono ng tulang ito ay kalungkutan at pagkasawi dahil sa pag ibig na kanyang matagal niyang itinago, at hindi nagkaroon ng pagkakataon na ito ay masabi sa kanyang iniibig.

# data[].attributes.body
Ang tulang ito ay inilalahad ang damdamin ng isang taong nagmahal na nag-uumpisang makalimot sa kanyang nararamdaman na kailanman ay hindi niya nasabi sa kanyang minamahal. Ito ay inilarawan ng may-akda sa paraang madaling maintindihan ng mga mambabasa kung kaya't ginamit nito ang paraan ng paglalaba kung saan ito ay may proseso na maari niyang magamit sa kanyang tula.

# data[].attributes.body
Gutierrez, Adrian
Manlong, Leira Mae
Palaya, Alyssa Mae
Quiambao, Yura Mae
Tanallon, Kyla Marie

# data[].attributes.body
Ito'y isang kwentong pag-ibig na inihahalintulad sa mga hakbang kung paano ang wastong paglalaba gamit ang tide ultra. Ito'y kwento kung paano nabigo ang isang tao sa pag-ibig at kung paano niya sinusubukang kalimutan o alisin ang sakit ng nakaraan.

# data[].attributes.body
Siya ay nababahala sa mga bagay na hindi niya nakikita tuwing sumasapit ang gabi at dahil dito mas maraming pumapasok sa kaniyang isipan. Ngunit nang gabing iyon ay tila ba siya ay nagkaroon ng tapang at lakas upang harapin ito.

# data[].attributes.body
Nang naging makulimlim ang langit ay kinuha na niya ang pagkakataong maranasan ang makapaglaba sa ilalim ng madilim na kalangitan. Nabanggit din niya na upang masigurado ang kalinisan at maging maputi ang nilalabhan ay sinunod niya ang bawat hakbang kahalintulad sa nakasulat sa likod ng pakete ng tide ultra.

# data[].attributes.body
Alisin ang damdaming matagal nang itinatago, palitan ng mas maganda upang maitago ang bigat ng nararamdaman na kung saan noon pa sana niya sinabi.

# data[].attributes.body
Ang sugat ng kahapon ay tila ba hinalintulad niya sa mantsa ng damit na kailangang gamitan ng chlorox para lamang mawala ito at hindi na makita pa ng iba.

# data[].attributes.body
Tanggapin at bitawan ang mga panghihinayang, alaala at pagmamahal nang sa gayon ay makapag simula ulit. Katulad sa ika-limang hakbang, hinayaan hanggang sa ito ay kumupas at mawala.

# data[].attributes.body
Sa mga panahon na ito ay napapalagay na handa na siyang ilabas ang kanyang nararamdaman. Ibahagi ang mga damdaming itinago na niya sa matagal nang panahon na sa pagkakataon na ito ay makakalaya na siya mula sa damdaming ikinubli at matagal nang nakakapag-pasikip ng kanyang pakiramdam.

# data[].attributes.body
Nagmumuni siya pagka-tapos ay pinigaan niya ang damit ngunit nakalimutan niyang pigaan o punasan ang mga luhang naiipon sa kanyang mga mata, Siya'y nagpapaalam na sapagkat kina-kailangan niya namang patuyuin ang matang kanina pa lumuluha sa sakit na kaniyang nararamadaman at hinihiling niya na sana ay walang nakakita sa kanyang pagluha.

# data[].attributes.body
Ito ay patungkol sa masakit na karanasan sa pag-ibig na sinisimulan ng palayain gayon din ang kanyang sarili upang makapag-simula ulit.

# data[].attributes.body
"ayaw kong maglaba sa gabi, hindi ko alam kung bakit"

Isang tula na nagpapakita ng representasyon ng isang tao na ngayon pa lamang sinubukang maglaba sa lilim ng gabi kasabay ng pag-iwas ng paglabas sa damdamin niya para sa kayang iniibig na sa kasamaang palad ay naaalala niya sa tuwing sasapit ang dilim ng kalangitan.

# data[].attributes.body
Ang tono ng "Ang Pag-ibig Alinsunod sa Pakete ng Tide Ultra" ay malungkot dahil sa kabiguan sa pag ibig at kung gaano kahirap ang paglimot.

# data[].attributes.body
Sa kwentong ito nasasalamin ang kahirapan ng pag-limot sa taong minahal natin ng higit pa sa sarili natin. Kung gaano kahirap ang bawat hakbang sa pag-limot at ang kaakibat nitong pag-luha. Ito ay nagpapakita na hindi lamang malalalim na bagay ang pwede nating pagkuhaan ng damdamin. Maaari nating gamitin ang mga simpleng bagay upang ihayagat ihalintulad ang ating damdamin.

# data[].attributes.body
Bautista, Cyrelle
Caisip, Hazel Theri
Darasin, Regina Keith
Del Rosario, Ralph Joshua
Manuel, Kathrina

# data[].attributes.body
Ang pamagat ay patungkol sa paglimot sa pag-ibig na minsan niyang nadama na maihahalintulad sa proseso o hakbang sa paglalaba na kung saan ito ay may simula at katapusan.

# data[].attributes.body
Sa unang bahagi sinabi niyang ayaw niya maglaba, hindi dahil walang labahin kundi dahil takot siya, hindi niya gustong sumubok na magmahal sapagkat kaakibat nito'y masasaktan siya. Sa kabila ng kanyang pagdadalawang isip, sa pagkakataong ito, naglakas loob siyang sumugal.

# data[].attributes.body
Ito ay patungkol sa pag-umpisang pagkalabo ng kanyang paningin dahil sa namumuong luha sa kanyang mga mata ngunit sa kabila nito natitiyak niyang malinis ang mga nalabhan niya sapagkat kanyang sinunod ang instruksyon.

# data[].attributes.body
Sa ikatlong bahagi ay patungkol sa naipon na damdamin na kinimkim niya ng matagal na panahon at kailangan itong masabi o mailabas upang gumaan ang kanyang pakiramdam.

# data[].attributes.body
At dahil huli na ang lahat lagyan na lamang ng zonrox upang matanggal at mawala ang mansta ng sakit ng kahapon.

# data[].attributes.body
Tinutukoy sa parteng ito ang sentimental na mga alaala ng isang babae at ang kanyang panghihinayang dahil hindi niya nailahad ang kanyang nararamdaman para sa kanyang minamahal.

# data[].attributes.body
Ang mahanging lugar ang magsisilbing paraan upang gumaan ang kaniyang pakiramdam, pabayaang makalimot at maghilom ang mga sugat na dala ng mga masasakit na salita at masasakit na pangyayari na dulot ng pag ibig na ito.

# data[].attributes.body
Pagkatapos ng kanyang pag-iisip napagtanto niya na ang mga luhang kanyang pinipigilan ay hindi niya napunasan kaya't siya ay nagpaalam na sa pag-ibig na minsan niyang nadama at ang mga mata'y patutuyuin na sana'y walang makakita o makapansin.

# data[].attributes.body
Ito ay patungkol sa pagkabigo niya sa pag-ibig na inihalintulad na proseso ng paglalaba na upang matanggal ang sakit o mantsa ng nakaraan ay dapat ito pigain, kusutin at banlawan nang matanggal na ito sa kangyang ala-ala.

# data[].attributes.body
"kunin sa timba ang damdaming matagal ng ibinabad"

Ito ay representasiyon ng isang damdamin na kung saan matagal niyang itinago at panahon na para ito'y ipahayag sa kaniyang minamahal ng sa ganon ay gumaan ang kaniyang pakiramdam.

# data[].attributes.body
Ang pamagat na ito ay patungkol sa kung ano ang prosesong ginawa upang makalimot sa sakit ng nakaraan na inihalintulad niya sa paglalaba gamit ang pakete ng tide ultra.

# data[].attributes.body
Ito ay nagpapahayag ng paghihinagpis at kalungkutan sapagkat hindi niya naipahayag ang kaniyang pag sinta kay Eros. Kasabay ng kaniyang pagsisisi at ang mga luhang kanyang pinipigilan.

# data[].attributes.body
Isinalaysay lamang sa matalinghagang paraan ang karanasan sa pag-ibig ng may akda na inihalintulad sa proseso ng paglalaba kung saan ang bawat hakbang na ginawa ay para makalimot. Tinatalakay rin ng tulang ito kung gaano kahirap ang mag tapat ng pag-ibig sa kaniyang minamahal. At ito rin ay nagbibigay ng ideya sa mga mambabasa na may mga taong darating sa ating buhay upang magbigay ng karanasan at aral na ating matutuhan at kapupulutan ng aral.

# data[].attributes.body
De Dios, Jacquelyn
Lopez, Kayceelyn
Nacion, Nicaella
Suertefelipe, Melisa
Tansiongco, Sophia Nicole

# data[].attributes.body
Sa mga nagdaang gabi, tinatago't pinipigilan niya ang kanyang nararamdaman sapagkat hindi niya nais na may makasaksi sa kaniyang kahinaan. Ngunit nung gabing iyon ay nagkaroon siya ng lakas upang harapin ang kanyang tunay na saloobin.

# data[].attributes.body
Ang Pamagat ng tula ay nagpapahayag ng karanasan ng bida sa Pag-ibig. May malalim na kahulugan at konsepto. Inihalintulad niya ang kanyang karanasan sa pag-ibig sa proseso sa paglalaba gamit ang isang pakete ng Tide Ultra.

# data[].attributes.body
Sa unang talata, ipinakita rito ang damdamin ng bida na tila ayaw niyang mag-laba sa gabi sa kadahilanang ayaw niyang makitang nakasungaw sakanya ang ulap at buwan. Kung uunawain natin, nais niyang iparating na nagaatubili siyang gumawa ng isang hakbang at sumubok. Marahil ay ayaw niyang makita ng iba na siya'y mahina, natatakot, o di kaya'y nalulungkot. Sa kabila ng pag-aalalang iyon,  sinubukan pa rin niya. Naglaba siya, pilit pinaputi at kinusot  ang mantsa sa isang relasyon.

# data[].attributes.body
Sa talatang ito, binanggit na sinamantala ng bida ang pangulimlim ng bituin at pangingilid ng ulap. Ginamit niya ang pagkakataon na iyon upang makakapag-laba at paputiin ang mantsa. Na tila inihalintulad niya na sa payapang gabi ay makapag-isip siya at makagawa ng hakbang upang isa-ayos ang kanyang damdamin. Ang talata na ito ay nagpapahiwatig ng pag-asa sa bida na katulad sa isang paketeng Tide Ultra mayroong proseso o hakbdang sa bawat sitwasyon.

# data[].attributes.body
Ito ay patungkol sa kung paano malilimutan ang pag-ibig na lumipas, inihalintulad niya ang paraan ng paglimot sa proseso ng wastong paglalaba.

# data[].attributes.body
Sa tuwing sumasapit ang gabi ay tila hindi niya maunawaan ang kaniyang sarili at tila umiiwas siya na makita pa ng mga tao sa paligid niya ang kaniyang kalungkutan,  ngunit sa gabing iyon ay tila hindi niya mapigilan ang kaniyang sarili.

# data[].attributes.body
Ipinakita na rito ang proseso ng pagsasaayos ng damdamin. Ang paggamit ng may akda sa timba ay maihahalintulad sa paglalabas ng saloobing matagal ng dinadamdam. Ito ay upang mapalaya ang sarili sa mga salitang nakasakit sa kanyang  damdamin. Ang pag-kusot at pagpapabula ay maaaring patungkol sa paglilinis o pagaayos ng nasirang relasyon o proseso ng pagpapapatawad at pagpapalaya.

# data[].attributes.body
Ang talata na ito ay nagpapakita na sa kabila ng mantsa ng nakaraan, maari pa rin itong mabura at linisin. Nais i-parating ng may akda na sa relasyon, ang mga pagkukulang at pagkakamali sa nakaraang pag-ibig ay maaring baguhin o burahin at mag-simula muli.

# data[].attributes.body
Sa parte ng tula na ito inihayag ang pagkalimot sa nakaraaan at panibagong simula. Kasabay ng pag-banlaw sa mga labahin ang pagpalaya niya sa kanyang sarili mula sa mga bigat ng nakaraang pag-ibig. Inihalintulad ng may akda ang pagbabanlaw sa paglilinis ng puso at pagpapalaya ng sarili sa masakit na karanasan.

# data[].attributes.body
Ito ay tila pagninilay-nilay sa mga simpleng bagay na nagdudulot ng kaligayahan. Ipinakita niya ang kasiyahan na nadarama mula sa pagmamasid sa bituin habang ito ay naglalaho sa ulap. Ang posibilidad na ito ay nauugma sa paggamit ng Tide Ultra, na maaaring magbigay ng kahulugan na ang bawat hakbang sa buhay ay dapat sundan, maging maingat, at may kapansin-pansin na pag-aalaga.

# data[].attributes.body
Ipinahihiwatig ng talatang ito na ang pagsa-sampay sa mahanging lugar ay nagpapahayag ng pagpapatuyo ng mga ala-ala na dulot ng nakaraan. Sa paraang ito ng may akda ay unti unti na niyang napapahinga ang sarili mula sa sakit at inihahanda ang sarili sa panibagong simula.

# data[].attributes.body
Sa huli, naging matagumpay ang pag-sunod ng may akda sa hakbang ng pakete ng Tide Ultra. Ang proseso ng paglilinis ng kanyang puso't damdamin ay naging makabuluhan. Kasabay ng pag-piga ng mariin sa mga damit ay pag-palaya niya sa bigat ng kanyang damdamin dulot ng nakaraan.

# data[].attributes.body
Ang tulang ito ay tumutukoy sa isang karanasan sa pag-ibig. Gamit ang pakete ng Tide Ultra, inihalintulad ng may akda sa paglalaba ang proseso ng paghilom o paglilinis ng damdamin mula sa masakit na nakaraan. Sa simpleng pakete na iyon, makikita natin ang kabuluhan at bahagi nito sa proseso ng pagsasa-ayos ng ating buhay. Ito rin ang sumisimbolo bilang pag-asa tungo sa mga hakbang na ating kakaharapin.

# data[].attributes.body
Ito ay patungkol sa pagsusukat ng damdamin sa isang timba at pagkusot nito ay nagpapakita ng intensyon na itago o burahin ang mga salita o damdamin na hindi na dapat maging bahagi ng kasalukuyan. Pabulain ito upang matiyak na ito'y hindi na magbabalik at hindi makakasakit o makakasagabal pa. Ito'y isang paraan ng paglilinis at pagbabago ng nararamdaman.

# data[].attributes.body
Ang tono ng tulang ito ay kalungkutan, pagaalinlangan at pag-asa. Kalungkutan kung saan dama mo ang pagka-sawi n'ya sa pag-ibig na tila ba nagaalinlangan siyang sumubok muli, dahil sa sakit na kanyang naranasan at nag-dulot ng mantsa sakanyang puso't isipan. Ngunit dama mo rin ang pag-asa na sa pamamagitan ng kanyang pag-pahinga at pag-sunod sa mga proseso, naghihilom ang bawat sugat na nag-marka at nag-mantsa.

# data[].attributes.body
Ang tulang ito ay isang makulay na pagsasalaysay ng pag-ibig. Ito ay isang tula na nagpapakita ng matinding karanasan sa pag-ibig at nagbibigay ng makabuluhang mensahe. Isang mahusay na bahagi sa tula ay ang pag-gamit ng proseso ng paglalaba bilang pagpapahayag ng proseso ng paghilom sa masalimuot na pag-ibig. Sa mga hakbang na iyon, maaari nating masalamin ang ating mga sariling karanasan sa pag-ibig. Ang mga emosyon at damdamin ng may akda ay maaaring makaihalintulad sa maraming tao dahil nagpapakita ito ng mga karaniwang aspeto ng pag-ibig. Sa huli ang tula ay nagbibigay inspirasyon sa pag-tanggap ng pagbabago sa kabila ng mga pagkukulang at pagkakamali. Ito ay isang tanyag na pagsusuri na maaring maging batayan sa pagiging bukas at mapanuri ng tao sa kanyang tatahakin na landas sa pag-ibig.

# data[].attributes.body
“Pero hindi kagabi— ang totoo naglaba ako”

Ipinahihiwatig nito na sa kabila ng pagaalinlangan mong gawin ang isang bagay ay pinipilit mo pa rin itong subukin sa abot ng iyong makakaya. Kahit nawawalan ka ng pag-asa na baka hindi mo kakayanin at nakaramdam ka man ng pagka-pagod kung ikakasaya at ikapapayapa naman ng puso mo ang tatahakin mong direksyon sa bandang huli ito ang ikapapanalo mo.

# data[].attributes.body
Bustos, Rolie
Capangpangan, Hannah Kensia
Cunanan, Aylha Shane
Gonzales, Shaina
Mariano, Lorenz Jay

# data[].attributes.body
At dahil huli ang pagkakataon na maisiwalat ang damdamin na ipagtapat ito. Pinipilit na lamang itong itago upang hindi na makaapekto.

# data[].attributes.body
At tiyaking alisin na ang damdaming pagkabigo, pagkalipas ng mga luhang puno ng panghihinayang.

# data[].attributes.body
At pagkatapos, ipinasok niya ang lahat ng kanyang mga damdamin sa tubig at itinapon ito sa kanal upang itago ang mga ito mula sa mata ng iba.

# data[].attributes.body
Sa pagtatapos ay kinukubli niya ang kaniyang kalungkutan sa iba,  ngunit nananatili parin ang mga luhang pumapatak sa kaniyang mga mata na dulot ng pagkabigo sa pag-ibig.

# data[].attributes.body
Ito ay patungkol sa isang babaeng nabigo sa pagtatapat ng pag-ibig sa kaniyang sinisinta.

# data[].attributes.body
"Kunin sa timba ang damdaming matagal nang binabad"

Ito ay nagpapakita ng ideya ng pagbabalik-tanaw o pag-alaala sa mga damdamin o emosyon na matagal nang nararamdaman o pinagdadaanan.

# data[].attributes.body
Ang tono ng tulang ito ay malungkot sapagkat ito ay patungkol sa pagkabigo,  panghihinayang at kung gaano kahirap itago ang nararamdaman.

# data[].attributes.body
Ang tulang ito ay nagpapahiwatig na ipadama ang pag-ibig sa lahat ng pagkakataon upang hindi ito pagsisihan sa pagdating ng panahon.  Sa mga sitwasyong kinahaharap natin ay lilipas din, kakayanin at lalo tayong pagtitibayin nito.  Sa anumang pagsubok ang dumating ay mapapaisip tayo na ay!  Nakaya ko pala yon o nalagpasan ko na pala yon. Kaya hanggat may pagkakataon ipadama agad ang nararamdaman.

# data[].attributes.body
Balais, Angelica
Bautista, Chrazel
Dela Cruz, Giselle
Mendoza, Jaimie Ann

# data[].attributes.body
Naglabo ang kaniyang paningin dahil sa luhang namumuo dulot ng pagkalungkot, kaniyang sinabayan ang dilim ng kalangitan pero natitiyak niya na siya ay naglaba at sinunod ang instruksyon sa likod ng pakete.

# data[].attributes.body
inilahad niya ang tunay na saloobin na kaniyang itinago’t inipon sa matagal na panahon upang siya ay makausad at makalimutan ang nakaraang hindi man niya mabubura— ay mapapalitan naman ng bago’t masasayang alaala.

# data[].attributes.body
Dahil huli na ang lahat kinalimutan at nagkunwari na lamang sya upang walang makaalam sa sakit na ipinaramdam sa kanya ni Eros.

# data[].attributes.body
Sinabi rito na ang lahat ng sakit, pagmamahal at lungkot na nararamdaman niya ay ibinuhos hanggang sa wala nang matira upang maibaon nalang lahat sa limot.

# data[].attributes.body
matapos niyang alisin at kanyawan ang sakit na nadarama ay binigyan niya ng pagkakataon ang sarili upang makahinga sa pait na dulo't ng nakaraan.

# data[].attributes.body
natapos na maglaba, kasabay ng pagpawi ng luha nahimasmasan at ang sarili'y kinalma. ang proseso ng paglimot ay magsisimula at ang sugat dulo't ng nakaraan ay unti unti nang mawawala.

# data[].attributes.body
Ang paksa ay pumapatungkol sa isang bigong pag-ibig na nag iwan ng malaking marka na hindi basta basta mabubura ng simpleng pag iyak. Inihalintulad ito sa proseso ng paglalaba na kagaya ng isang damit na may mantsa, may prosesong kailangan sundin at isaalang alang para mabura, matuyo at muling pakinabangan matapos madumihan at mabakasan.